CELEX: 32016R0636
Language: lt
Date: 2016-04-22 00:00:00
Title: 2016 m. balandžio 22 d. Komisijos įgyvendinimo reglamentas (ES) 2016/636, kuriuo pagal Europos Parlamento ir Tarybos reglamentą (EB) Nr. 1107/2009 panaikinamas veikliosios medžiagos Z,Z,Z,Z-7,13,16,19-dokozatetraen-1-il-izobutirato patvirtinimas ir iš dalies keičiamas Komisijos įgyvendinimo reglamentas (ES) Nr. 540/2011 (Tekstas svarbus EEE)

23.4.2016   
            
            
               LT
            
            
               Europos Sąjungos oficialusis leidinys
            
            
               L 108/22
            
         KOMISIJOS ĮGYVENDINIMO REGLAMENTAS (ES) 2016/636
   2016 m. balandžio 22 d.
   kuriuo pagal Europos Parlamento ir Tarybos reglamentą (EB) Nr. 1107/2009 panaikinamas veikliosios medžiagos Z,Z,Z,Z-7,13,16,19-dokozatetraen-1-il-izobutirato patvirtinimas ir iš dalies keičiamas Komisijos įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą antrą galimybę ir 78 straipsnio 2 dalį,
   kadangi:
   
               (1)
            
            
               Komisijos direktyva 2008/127/EB (2) Z,Z,Z,Z-7,13,16,19-dokozatetraen-1-il-izobutiratas įtrauktas į Tarybos direktyvos 91/414/EEB (3) I priedą kaip veiklioji medžiaga. Komisijos įgyvendinimo reglamentu (ES) Nr. 2015/308 (4) pranešėjo paprašyta iki 2015 m. birželio 30 d. pateikti patvirtinamosios informacijos apie komerciniais tikslais pagamintos techninės medžiagos specifikaciją, įskaitant informaciją apie bet kokias svarbias priemaišas;
            
         
               (2)
            
            
               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (5) priedo A dalyje;
            
         
               (3)
            
            
               pranešėjas iki nustatyto termino – 2015 m. birželio 30 d. – patvirtinamosios informacijos nepateikė. Komisijai pranešus apie nepateikimo pasekmes, pranešėjas nepareiškė ketinimo pateikti reikalaujamą patvirtinamąją informaciją;
            
         
               (4)
            
            
               todėl Z,Z,Z,Z-7,13,16,19-dokozatetraen-1-il-izobutirato patvirtinimą tikslinga panaikinti;
            
         
               (5)
            
            
               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (6)
            
            
               valstybėms narėms turėtų būti skirtas laikotarpis augalų apsaugos produktų, kurių sudėtyje yra Z,Z,Z,Z-7,13,16,19-dokozatetraen-1-il-izobutirato, registracijai panaikinti;
            
         
               (7)
            
            
               tais atvejais, kai valstybės narės augalų apsaugos produktams, kurių sudėtyje yra Z,Z,Z,Z-7,13,16,19-dokozatetraen-1-il-izobutirato, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, tas laikotarpis turėtų baigtis ne vėliau kaip per 18 mėnesių nuo šio reglamento įsigaliojimo;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Patvirtinimo panaikinimas
   Veikliosios medžiagos Z,Z,Z,Z-7,13,16,19-dokozatetraen-1-il-izobutirato patvirtinimas panaikinamas.
   2 straipsnis
   Įgyvendinimo reglamento (ES) Nr. 540/2011 pakeitimas
   Įgyvendinimo reglamento (ES) Nr. 540/2011 priedo A dalies 259 eilutė, skirta Z,Z,Z,Z-7,13,16,19-dokozatetraen-1-il-izobutiratui, išbraukiama.
   3 straipsnis
   Pereinamojo laikotarpio priemonės
   Valstybės narės panaikina augalų apsaugos produktų, kurių sudėtyje yra veikliosios medžiagos Z,Z,Z,Z-7,13,16,19-dokozatetraen-1-il-izobutirato, registraciją iki 2016 m. lapkričio 13 d.
   4 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2017 m. lapkričio 13 d.
   5 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2015 m. vasario 26 d. Komisijos įgyvendinimo reglamentas (ES) Nr. 2015/308, kuriuo dėl veikliosios medžiagos Z,Z,Z,Z-7,13,16,19-dokozatetraen-1-il-izobutirato patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (OL L 56, 2015 2 27, p. 9).
   
      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).